CELEX: 62016TA0348
Language: lv
Date: 2017-04-06 00:00:00
Title: Lieta T-348/16: Vispārējās tiesas 2017. gada 6. aprīļa spriedums – Aristoteleio Panepistimio Thessalonikis/ERCEA Šķīrējklauzula — Septītā pamatprogramma pētniecībai, tehnoloģiju attīstībai un demonstrējumu pasākumiem — Līgums “Minatran” — Pieļaujamās izmaksas — Aizmuguriska lietas izskatīšana

22.5.2017   
            
            
               LV
            
            
               Eiropas Savienības Oficiālais Vēstnesis
            
            
               C 161/29
            
         Vispārējās tiesas 2017. gada 6. aprīļa spriedums – Aristoteleio Panepistimio Thessalonikis/ERCEA
   
   (Lieta T-348/16) (1)
   
   (Šķīrējklauzula - Septītā pamatprogramma pētniecībai, tehnoloģiju attīstībai un demonstrējumu pasākumiem - Līgums “Minatran” - Pieļaujamās izmaksas - Aizmuguriska lietas izskatīšana)
   (2017/C 161/41)
   Tiesvedības valoda – grieķu
   
      Lietas dalībnieki
   
   
      Prasītājs: Aristoteleio Panepistimio Thessalonikis (Saloniki, Grieķija) (pārstāvis – V. Christianos, advokāts)
   
      Atbildētāja: Eiropas Pētniecības padomes izpildaģentūra (ERCEA) (pārstāvji – M. Pesquera Alonso un F. Sgritta)
   
      Priekšmets
   
   Prasība, kura ir pamatota ar LESD 272. pantu un kurā ir lūgts konstatēt, ka prasījums, kas ir ietverts ERCEA2016. gada 26. maija paziņojumā par parādu Nr. 3241606289, kura mērķis ir panākt, ka prasītājs atmaksā daļu no subsīdijas, ko tas ir saņēmis saistībā ar projektu “Minatran”, EUR 245 525,43 apmērā, ir nepamatots un ka šī summa atbilst pieļaujamajām izmaksām
   
      Rezolutīvā daļa:
   
   
               1)
            
            
               prasījums, kas ir ietverts Eiropas Pētniecības padomes izpildaģentūras (ERCEA) 2016. gada 26. maija paziņojumā par parādu Nr. 3241606289, kura mērķis ir panākt, ka Aristoteleio Panepistimio Thessalonikis atmaksā daļu no subsīdijas, ko tas ir saņēmis saistībā ar projektu “Minatran”, EUR 245 525,43 apmērā, ir nepamatots un šī summa atbilst pieļaujamajām izmaksām;
            
         
               2)
            
            
               daļēja prasījuma summas atgūšana ieskaita veidā EUR 132 192,12 apmērā ir pretrunā līgumam par subsīdiju Nr. 211166, kas noslēgts 2008. gada 18. augustā projekta “Minatran” izpildei, un Padomes 2002. gada 25. jūnija Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam;
            
         
               3)
            
            
               ERCEA atlīdzina tiesāšanās izdevumus.
            
         
      (1)  OV C 296, 16.8.2016.